EkBass/fiwiki-20250220-pages-articles huggingface dataset:
Risto Nurisalo

Risto ”Rike” Nurisalo (s. 13. maaliskuuta 1941 Tampere) on suomalainen graafikko, sarjakuvapiirtäjä ja kirjailija. Nurisalo toimi lähes 40 vuoden ajan Yleisradion TV2:n palveluksessa graafikkona ja on nykyisin eläkkeellä. Hän on tehnyt vuodesta 1965 lähtien Hymy-lehdessä julkaistua Puutaheinää- sarjakuvaa yhdessä freelance-toimittaja Jyrki Paavolan kanssa (Jykä & Rike). Nurisalo piirtää sarjakuvan ja Paavola vastaa tekstityksestä. Puutaheinää- sarjakuva sai Suomen Sarjakuvaseuran Puupäähattu-palkinnon 1992. Jykä ja Rike ovat tehneet myös Runteli-nimistä sarjakuvaa joka ilmestyi Tamperelainen- lehdessä, VIP-lehdessä ja Hymyssä aina 1980-luvun alkuun saakka. Runteli- sarjakuvasta ilmestyi 1974 koottu albumi Runteli heittää vesilintua. Muita heidän tekemiään sarjakuvia ovat olleet muun muassa Etsivätoimisto Hämäläinen & Savolainen ja Niemiset. Nurisalo julkaisi vuonna 2010 Suomen sisällissotaan sijoittuvan romaanin August. Romaanin päähenkilönä on 17-vuotias tamperelaispoika August Friman, joka liittyi valkoisten joukkoihin ja osallistuu sodan taisteluihin Kokkolassa, Vilppulassa, Orivedellä, Tampereella ja Viipurissa. == Teoksia == * Tampereen yliopiston ylioppilaskunnan laulukirja ; toimituskunta Esko Kinnunen, Reino Suoranta ja Seppo Henttonen ; kuvitus ja taitto Risto Nurisalo. Tampereen yliopiston ylioppilaskunta, Tampere 1968 * Poinzi : kunnon opas koululaiselle ; kirjoittaja Pirkko-Liisa Perttula ; kuvat Risto Nurisalo. Otava 2007 * August : romaani. Panhandle, Tampere 2010 == Lähteet == * Suomen sarjakuvaseura : Puupäähattu-palkinto 1992 : Jyrki "Jykä" Paavola ja Risto "Rike" Nurisalo * Hymy-lehti : Puutaheinää- sarjakuva * Risto Nurisalo tuo lahtarin äänen ja tuskan vuoteen 1918, Aamulehti 27.4.2011 ===Viitteet=== Luokka:Suomalaiset sarjakuvantekijät Luokka:Suomalaiset kirjailijat Luokka:Vuonna 1941 syntyneet Luokka:Elävät henkilöt
Jyrki Paavola

Jyrki ”Jykä” Paavola (s. 1944) on suomalainen Tampereella asuva freelance- toimittaja, muusikko, sarjakuvien tekstittäjä ja ravintolayrittäjä. Paavola on tehnyt vuodesta 1965 lähtien Hymy-lehdessä julkaistua Puutaheinää-sarjakuvaa yhdessä graafikko Risto Nurisalon kanssa (Jykä & Rike). Nurisalo piirtää sarjakuvan ja Paavola vastaa tekstityksestä. Puutaheinää-sarjakuva sai Suomen sarjakuvaseuran Puupäähattu-palkinnon 1992. Jykä ja Rike ovat tehneet myös Runteli-nimistä sarjakuvaa, joka ilmestyi Tamperelainen-lehdessä, VIP-lehdessä ja Hymyssä aina 1980-luvun alkuun saakka. Runteli-sarjakuvasta ilmestyi 1974 koottu albumi Runteli heittää vesilintua. Muita heidän tekemiään sarjakuvia ovat olleet muun muassa Etsivätoimisto Hämäläinen & Savolainen ja Niämiset. Paavola teki lisäksi yhdessä Veli-Pekka Alaren kanssa Suosikki-lehdessä vuosina 1975–1979 julkaistua Kutri-Helena-sarjakuvaa. Vuoden 1979 Syksyn sävel -kilpailuun osallistui yhtye nimeltä Tohtori Tornado kappaleella ”Sairas vääns”. Kappaleen sävellys ja sanoitus olivat Jyrki Paavolan käsialaa. Kappale sijoittui kilpailussa kuudenneksi. Paavola piti vuosina 2004–2012 Tampereen Kalevassa sijaitsevaa Huurupiilo-ravintolaa. == Teoksia == * Kutri-Helena; tekijät Jyrki Paavola ja Veli-Pekka Alare. Helsinki: Arktinen banaani, 2005. * Muuttolintu palaa: Huurupiilon visailukirja. Helsinki: Arktinen banaani, 2006. * Nauruseuraa; teksti Jykä Paavola, kuvat Jii Roikonen. Otava, 2010. == Lähteet == * * * * Luokka:Suomalaiset sarjakuvantekijät Luokka:Suomalaiset toimittajat Luokka:Tampereen musiikki Luokka:Vuonna 1944 syntyneet Luokka:Elävät henkilöt
IFRS

International Financial Reporting Standards (IFRS) on kansainvälinen standardi tilinpäätöstietojen julkaisuun, joka on ollut käytössä EU-maissa vuodesta 2005 lähtien. Standardilla on haluttu luoda sijoittajien näkökulmasta vertailukelpoinen malli aiempien moninaisten käytäntöjen sijaan. Suomen lainsäädäntö edellyttää standardin noudattamista julkisesti noteeratuilta yrityksiltä, eli jos yritys on laskenut liikkeelle arvopapereitaan julkiseen kaupankäyntiin. Muiden yritysten kohdalla standardin noudattaminen on vapaaehtoista. Julkisen pörssikaupankäynnin kohteeksi IFRS-standardia noudattamaton yhtiö voi kuitenkin päästä esimerkiksi OMX First Northissa, joka on vaihtoehtoinen osakekaupankäynnin markkinapaikka. IFRS-standardi on kehitetty Euroopan unionissa aluksi sisämarkkinoille, mutta se otettiin käyttöön maailmanlaajuisesti varsin nopeasti. IFRS-standardi lisää laskelmia yrityksen tilinpäätökseen kuten mm. oman pääoman laskelman ja segmenttiraportoinnin. IFRS korostaa taseen merkitystä tilinpäätöksen tulkinnassa ja sen arvostusmenetelmissä korostuvat käyvät arvot. IFRS- standardin esittämistapa on aiempaa yksityiskohtaisempi ja se jättää yritykselle vähemmän valinnanvapautta taseen arvostamiseen pyrkien siten ehkäisemään keinottelua. == Lähteet == Luokka:Tilintarkastus
Derevan viidennes

Derevan viidennes () oli yksi viidestä alueesta, joihin Novgorodinmaa jaettiin 1400-luvun lopulta lähtien aina 1700-luvun alkuun saakka. Se rajoittui lännessä Lovatjokeen ja Ilmajärveen sekä pohjoisessa ja koillisessa Mstajokeen. Viidennes mainitaan ensimmäisen kerran vuoden 1495 verokirjassa, mutta nimitys Dereva tunnetaan jo huomattavasti aikaisemmin. Historioitsija Konstantin Nevolin olettaa sen perustuvan alueen metsäiseen luontoon. Vuonna 1495 Derevan viidenneksessä oli 67 pogostaa ja kolme kaupunkia: Holm, Deman ja Kursk (nykyinen Selejevon kunnan Kursko). 1500-luvun loppupuolella viidennes jakautui pohjoiseen ja eteläiseen puoliskoon. ==Lähteet== Luokka:Novgorodin viidennekset
Usko Laukkanen

Usko Laukkanen (27. helmikuuta 1930 Helsinki – 5. tammikuuta 2000 HelsinkiKuolinilmoitus Helsingin Sanomissa, tarkka päivämäärä tuntematon; julkaistu 5. tammikuuta 2000 - 22. tammikuuta 2000 välillä.) oli suomalainen mainosgraafikko, kirjankuvittaja, animaattori ja sarjakuvapiirtäjä. Laukkanen aloitti sarjakuvien piirtämisen jo 15-vuotiaana ja hänen ensimmäinen sarjakuvansa Masa ja Pena ilmestyi Seura-lehdessä. Vuonna 1948 Laukkanen voitti kotimaisen karsinnan kansainvälisessä nuorten matkailujulistekilpailussa ja hän sai vielä kunniamaininnan varsinaisessa loppukilpailussa. Usko Laukkanen oli monipuolinen kuvittaja ja sarjakuvantekijä. Hänet tunnetaan ehkä parhaiten kuvituksistaan moniin lastenkirjoihin ja oppikirjoihin. Kokonaisen sukupolven käsissä kuluivat aikoinaan muun muassa Lasten oma aapinen ja Lasten oma lukukirja (1958) jatko- osineen, samoin muut Otavalle ja Valistukselle tehdyt koulukirjat. Huomiota herätti myös Laukkasen kirjoittama ja kuvittama Laulumaja (1956), joka sijoittui kolmanneksi pohjoismaisessa kuvakirjakilpailussa ja julkaistiin Tammen Kultaisissa kirjoissa sarjan ainoana kotimaisena teoksena sekä käännöksinä useissa eri maissa. Myöhemmin Laukkanen työskenteli myös mainoskuvittajana (mm. Liikenneturva, Postipankki) ja -animaattorina (mm. Esson Tiikeri tankkiin -mainos 1960-luvulla). Uransa loppupuolella hänen näkyvin työnantajansa oli tamperelainen Satukustannus, jolle syntyi kymmeniä kuvakirjoja 1970–1990-luvuilla ja joita käännettiin jonkin verran myös venäjäksi ja ruotsiksi. Hän teki myös mainoksia, lehtien kansikuvia ja äänilevyjen kansia sekä postikortteja. Laukkanen sai 1953 piirtämästään Masto & Märssy -sarjakuvasta Suomen sarjakuvaseuran Puupäähattu-palkinnon 1988. Sarjakuvien teon ohella hän kuvitti lukuisia lasten- ja nuortenkirjoja sekä suunnitteli kirjankansia. Laukkanen sai vuonna 1991 valtion taiteilijaeläkkeen. == Teoksia == * Laulumaja; kirjoittaja ja kuvittaja Usko Laukkanen. Tammi 1956, 4. painos 2010. == Lähteet == * Suomen Sarjakuvaseura: Usko Laukkanen === Viitteet === Luokka:Suomalaiset sarjakuvantekijät Luokka:Suomalaiset kuvittajat Luokka:Suomalaiset animaattorit Luokka:Vuonna 1930 syntyneet Luokka:Vuonna 2000 kuolleet
Kiinteistötoimitusrikos

Kiinteistötoimitusrikos on Suomen lainsäädännössä rangaistavaksi säädetty teko, jossa henkilö rikkoo tahallaan tai huolimattomuudesta tiettyjä toimitusinsinöörin asettamia rajoituksia tai antamia määräyksiä. Sellaisella kiinteistötoimituksen kohteena olevalla alueella, jonka omistus saattaa toimituksen seurauksena muuttua, saa tehdä muutostöitä vain toimitusinsinöörin asettamin rajoituksin tai hänen antamallaan luvalla toimituksen aloittamisesta tiedottamisen ja tilusten haltuunoton välisenä aikana. Luvanvaraisia töitä ovat puuston hakkuu, maa-ainesten otto, uusien rakennusten rakentaminen, olemassa olevien rakennusten korjaus ja muut omaisuuden arvoa tai käyttötarkoitusta muuttavat toimet. Toisaalta toimitusinsinöörin on annettava lupa työhön, ellei se merkittävästi vaikeuta kiinteistötoimituksen suorittamista tai vaaranna toimituksen toteuttamista. Toimitusinsinöörin asettamia rajoituksia ja luparatkaisua on noudatettava, vaikka asiassa olisi aloitettu muutoksenhaku. Kiinteistötoimitusrikoksesta voidaan tuomioistuimessa tuomita sakko tai enintään kuuden kuukauden vankeus.Kiinteistönmuodostamislaki 177 ja 287a §. Vuoden 1997 alussa voimaan tulleesta kiinteistönmuodostamislaista saatujen käytännön kokemusten perusteella hallitus ehdotti lakiin tehtäväksi eräitä tarkistuksia ja täydennyksiä. Alkuperäiseen lakiin sisältyi vain toimitusinsinöörin oikeus asettaa tiettyjä rajoituksia ja antaa lupia edellä kuvattuihin toimiin, mutta ei mitään rangaistussäännöksiä. Oikeuskäytännössä katsottiin, ettei rikoslain rangaistussäännöksiä voitu tällaisessa tapauksessa soveltaa, koska se olisi heikentänyt vastaajan oikeusturvaa. Siksi asiaa käsitellyt eduskunnan maa- ja metsätalousvaliokunta ehdotti 1998 kiinteistönmuodostamislakiin lisättäväksi asian erityiskriminalisointia koskevan säännöksen. Näin asianosainen ei voisi teoillaan häiritä kiinteistötoimituksen suorittamista ja heikentää muiden asianosaisten asemaa.Maa- ja metsätalousvaliokunnan mietintö MmVM 3/1998, 287a §. ==Lähteet== Luokka:Rikokset
Jack Gibson

John Liddell ”Jack” Gibson (10. syyskuuta 1880 Berlin, Ontario, Kanada – 4. marraskuuta 1954 Calgary, Alberta, Kanada"Ex-Hockey Star Dies At Calgary", Ottawa Citizen, Nov. 5, 1954, pg. 30"Dr. Gibson Dies, Organized Pro Hockey in U.S.", Ottawa Journal, Nov. 5, 1954, pg. 12) oli kanadalais-yhdysvaltalainen hammaslääkäri, jääkiekkoilija ja jääkiekkovaikuttaja. Hänen johdollaan perustettiin International Professional Hockey League, joka oli ensimmäinen jääkiekon ammattilaisliiga. Gibson valittiin Hockey Hall of Fameen vuonna 1976. Akateemisen menestyksensä lisäksi Gibson oli nuoruudessaan lahjakas jalkapallossa, jääkiekossa ja amerikkalaisessa jalkapallossa. Jalkapallotaitojensa ansiosta hän saikin tarjouksen englantilaiselta Evertonilta, joka olisi halunnut saada Gibsonin mukaan pelaajakehitysjärjestelmäänsä. Hän kuitenkin päätti pysyä Pohjois-Amerikassa ja kieltäytyi Evertonin tarjouksesta. Gibson suoritti BSc-tutkintoon tähtääviä opintoja Michiganin yliopistossa, jossa hän myös pelasi amerikkalaista jalkapalloa. Myöhemmin hän siirtyi Detroitin yliopiston hammaslääketieteelliseen koulutusohjelmaan. Valmistumisensa jälkeen Gibson työskenteli Houghtonissa, jossa hänellä oli oma toimipiste. Gibsonin jääkiekkoharrastus johti siihen, että Houghtoniin perustettiin Portage Lakersina tunnettu joukkue, johon Gibson hankki lahjakkaita jääkiekkoilijoita. Portage Lakers aloitti toimintansa kaudella 1902–1903 ja niitti pian mainetta kovaotteista peliä pelaavana joukkueena. Kauden 1903–1904 aikana Portage Lakers teki 26 ottelussa 273 maalia ja päästi ainoastaan 48. Gibson oli itse joukkueen paras pistemies ja toimi sen kapteenina. Havaittuaan Michiganin pohjoisosan olevan otollista aluetta jääkiekkoliigan perustamiselle Gibson kannusti muitakin panemaan alulle kiekkoseuroja, ja hänen johdollaan muodostetun International Professional Hockey Leaguen toiminta käynnistyi kaudella 1904–1905. IPHL lopetti toimintansa kauden 1906–1907 jälkeen. Gibson jäi Houghtoniin joidenkin vuosien ajaksi ja toimi paikkakunnalla hammaslääkärinä sekä paikallisten jääkiekko-otteluiden erotuomarina. Sitten hän palasi Kanadaan ja asettui Calgaryyn harjoittamaan hammaslääkärin ammattiaan. Gibson kuoli 7. lokakuuta 1955. == Lähteet == Luokka:Kanadalaiset jääkiekkovaikuttajat Luokka:Kanadalaiset jääkiekkoilijat Luokka:Hockey Hall of Fame Luokka:Vuonna 1880 syntyneet Luokka:Vuonna 1954 kuolleet
Nervo

Nervo on australialainen elektronista tanssimusiikkia tekevä duo, johon kuuluvat kaksoset, Olivia ja Miriam Nervo. He myös sanoittavat kappaleita, ja heidän sanoittamansa kappale ”When Love Takes Over” on voittanut Grammyn. Nervo aikoi julkaista ensimmäisen albuminsa vuoden 2013 aikana, mikä toteutui vasta Collateralin julkaisemisen myötä vuonna 2015. == Diskografia == === Albumit === *Collateral (2015) === Singlet === *"This Kind Of Love" (2010) *"Irresistible" (mukana Ollie James) (2010) *"The Way We See the World" (Tomorrowland Anthem) (mukana Afrojack ja Dimitri Vegas & Like Mike) (2011) *"We're All No One" (mukana Afrojack ja Steve Aoki) (2011) *"You're Gonna Love Again" (2012) *"Reason" (mukana Hook N Sling) (2012) *"Like Home" (mukana Nicky Romero) (2012) *"Army" (mukana Sultan + Ned Shepard feat. Omarion) (2013) *"Hold On" (2013) *"Not Taking This No More" (mukana Beverley Knight) (2013) *"Revolution" (mukana R3hab ja Ummet Ozcan) (2014) *"Ready for the Weekend" (mukana R3hab ja Ayah Marar) (2014) *"Rise Early Morning" (2014) (mukana Au Revoir Simone) (2014) *"It Feels" (2015) *"Haute Mess" (2015) *"Hey Ricky"(mukana Kreayshawn, Dev & Alisa Ueno) (2015) *"The Other Boys" (mukana Kylie Minogue, Jake Shears & Nile Rodgers) (2015) *"Bulletproof" (mukana Harrison Miya) (2016) *"Habit" (2019) *"Basement" (2021) *"Horizon" (2021) === Remixit === ;2010 * Alex Sayz feat. Evi Goffin – Hate To Love (Nervo Remix) * Delerium feat. Kreesha Turner – Dust In Gravity (Nervo Remix) * Sérgio Mendes – Mas que Nada (Nervo Remix) * Daniella – You & I (NERVO Remix) * Cobra Starship – Hot Mess (NERVO Remix) ;2011 * Katy Perry – California Gurls (NERVO Remix) * Kylie Minogue – Put Your Hands Up (If You Feel Love) (NERVO Hands Up Extended Club Mix) ;2013 * Beyonce - "Grown Woman" (Nervo remix) ;2014 * Cyndi Lauper - "Time After Time" (NERVO Back In Time Remix) == Lähteet == == Aiheesta muualla == *Yhtyeen kotisivut Luokka:Australialaiset duot Luokka:Australialaiset elektronisen musiikin yhtyeet Luokka:Australialaiset musiikkituottajat
Gilles Ouellet

Joseph Gilles Napoléon Ouellet (14. elokuuta 1922 Bromptonville – 13. elokuuta 2009) oli kanadalainen roomalaiskatolinen arkkipiispa. Hänet vihittiin Société des Missions-Étrangèresin papiksi 30. kesäkuuta 1946 ja nimitettiin Gaspén hiippakunnan johtoon 5. lokakuuta 1968. Piispaksi vihkiminen seurasi 23. marraskuuta. Pääkonsekraattorina toimi Emanuele Clarizio, jota avustivat Louis Lévesque ja Louis Joseph Jean Marie Fortier.Catholic-Hierarchy.org: Archbishop Joseph Gilles Napoléon Ouellet, P.M.E. Ouellet sai 27. huhtikuuta 1973 nimityksen Rimouskin arkkipiispaksi, jona hän toimi, kunnes erosi tehtävistään 16. lokakuuta 1992. == Lähteet == Luokka:Kanadalaiset papit Luokka:Katoliset arkkipiispat Luokka:Vuonna 1922 syntyneet Luokka:Vuonna 2009 kuolleet
Roger Ébacher

Roger Ébacher (s. 6. lokakuuta 1936 Amos) on kanadalainen roomalaiskatolinen arkkipiispa. Hänet vihittiin papiksi Amosin hiippakuntaan 27. toukokuuta 1961 ja nimitettiin Hauteriven (vuodesta 1986 Baie-Comeaun) hiippakunnan johtoon 30. kesäkuuta 1979. Piispaksi konsekroinnin suoritti 31. heinäkuuta Gilles Ouellet, jota avustivat Jean-Guy Couture ja Gérard Drainville.Catholic- Hierarchy.org: Archbishop Roger Ébacher Ébacher sai 30. maaliskuuta 1988 nimityksen Gatineau-Hullin piispaksi, jonka virkaan hänet asetettiin 6. toukokuuta. Gatineau-Hullista tehtiin 31. lokakuuta 1990 arkkihiippakunta ja Ébacherista sen arkkipiispa. 28. lokakuuta 2005 arkkihiippakunnan nimi lyhennettiin muotoon Gatineau. Ébacher jäi eläkkeelle 12. lokakuuta 2011. == Lähteet == Luokka:Kanadalaiset papit Luokka:Katoliset arkkipiispat Luokka:Vuonna 1936 syntyneet Luokka:Elävät henkilöt
Raymond Saint-Gelais

Raymond Saint-Gelais (s. 23. maaliskuuta 1936 Baie-Saint-Paul) on kanadalainen roomalaiskatolinen piispa. Hänet vihittiin papiksi Saint-Hyacinthen hiippakuntaan 12. kesäkuuta 1960 ja nimitettiin Saint-Jérômen hiippakunnan vihkipiispaksi sekä Dianan titulaaripiispaksi 5. heinäkuuta 1980. Piispaksi vihkiminen seurasi 31. heinäkuuta. Pääkonsekraattorina toimi Maurice Roy, jota avustivat Louis-de-Gonzague Langevin ja Charles-Omer Valois.Catholic- Hierarchy.org: Bishop Raymond Saint-Gelais Saint-Gelais sai 19. helmikuuta 1988 nimityksen Nicoletin koadjuuttoripiispaksi, jonka virkaan hänet asetettiin 25. huhtikuuta. Hänestä tuli 14. maaliskuuta 1989 Nicoletin piispa. Hän jäi eläkkeelle 11. heinäkuuta 2011. == Lähteet == Luokka:Kanadalaiset papit Luokka:Katoliset piispat Luokka:Vuonna 1936 syntyneet Luokka:Elävät henkilöt
Daniel Alphonse Omer Verstraete

Daniel Alphonse Omer Verstraete OMI (s. 31. heinäkuuta 1924 Oostrozebeke) on Etelä-Afrikassa toiminut belgialainen roomalaiskatolinen piispa. Hänet vihittiin papiksi 19. helmikuuta 1950 ja nimitettiin Western Transvaalin prefektiksi 9. marraskuuta 1965. Apostolisesta prefektuurista tehtiin 27. helmikuuta 1978 Klerksdorpin hiippakunta, ja Verstraete sai nimityksen sen piispaksi. Hänet konsekroi 14. toukokuuta Peter Fanyana John Butelezi, jota avustivat George Francis Daniel ja Hugh Boyle.Catholic-Hierarchy.org: Bishop Daniel Alphonse Omer Verstraete, O.M.I. Verstraete osallistui Vatikaanin toiseen kirkolliskokoukseen. Hän erosi tehtävistään piispana 26. maaliskuuta 1994. == Lähteet == Luokka:Belgialaiset papit Luokka:Katoliset piispat Luokka:Yli satavuotiaiksi eläneet belgialaiset Luokka:Vuonna 1924 syntyneet Luokka:Elävät henkilöt
Ellen White (jalkapalloilija)

Ellen White (s. 9. toukokuuta 1989) on englantilainen jalkapalloilija, pelipaikaltaan hyökkääjä. Hän on pelannut Englannin maajoukkueessa vuoden 2022 EM-kilpailujen päättyessä 113 maaottelua ja tehnyt niissä 52 maalia. Hän voitti EM-kultaa vuonna 2022 ja saavutti MM-pronssia vuonna 2015 sekä kuului EM-kilpailuissa 2017 välieriin yltäneeseen ja MM-kilpailuissa 2019 neljänneksi sijoittuneeseen joukkueeseen. White esiintyi ensimmäisen kerran Englannin maajoukkueessa maaliskuussa 2010. Hän pelasi vuoden 2011 MM-kilpailuissa Englannin joukkueen kaikissa neljässä ottelussa ja teki yhden maalinhttp://www.fifa.com/worldfootball/statisticsandrecords/players/player=295612/index.html . Lontoon olympialaisissa 2012 hän pelasi Ison-Britannian joukkueessa kolmessa ottelussa. Vuoden 2013 EM-kilpailuissa White pelasi täydet minuutit Englannin kaikissa kolmessa ottelussa.http://www.uefa.com/womenseuro/season=2013/matches/round=2000175/match=2010717/index.htmlhttp://www.uefa.com/womenseuro/season=2013/matches/round=2000175/match=2010723/index.htmlhttp://www.uefa.com/womenseuro/season=2013/matches/round=2000175/match=2010728/index.html Vuoden 2015 MM-kilpailuissa hän pelasi yhdessä alkulohko-ottelussa, puolivälierässä, välierässä ja pronssiottelussa. Vuoden 2017 EM-kilpailuissa White pelasi kahdessa alkulohko-ottelussa, puolivälierässä ja välierässä ja teki yhden maalin alkulohko-ottelussa Skotlantia vastaan. MM-kilpailuissa 2019 hän pelasi avauskokoonpanossa kuudessa Englannin seitsemästä ottelusta ja oli turnauksen paras maalintekijä yhdessä kahden yhdysvaltalaispelaajan kanssa tehtyään kuusi maalia. Sekä välierässä että pronssiottelussa hänen tekemänsä tasoitusmaali hylättiin videotarkistuksen jälkeen; ensimmäinen niukan paitsion ja jälkimmäinen käsivirheen vuoksi. EM-kilpailuissa 2022 hän voitti kultaa ja teki kaksi maalia alkulohko-ottelussa Norjaa vastaan. White edustaa kotimaassaan kaudella 2019–2020 Manchester Cityä. Aiemmin hän on pelannut Chelseassa, Leedsissä, Arsenalissa, Notts Countyssa ja Birmingham Cityssä. == Lähteet == * * === Viitteet === == Aiheesta muualla == Luokka:Englantilaiset jalkapalloilijat Luokka:Vuonna 1989 syntyneet Luokka:Elävät henkilöt
Frank Nelson Doubleday

Frank Nelson Doubleday (8. tammikuuta 1862 Brooklyn, New York – 30. tammikuuta 1934 Coconut Grove, Florida) oli yhdysvaltalainen kirjankustantaja, joka perusti Samuel McCluren kanssa Doubleday & McClure Company -kirjankustantamon 1897. Doubledayn poika Nelson Doubleday sekä pojanpoika Nelson Doubleday työskentelivät molemmat yrityksessä. Doubledayn lempinimen "Effendi" antoi brittiläinen kirjailija Rudyard Kipling, joka johti sen Doubledayn nimikirjaimista F.N.D. == Lähteet == Luokka:Vuonna 1862 syntyneet Luokka:Vuonna 1934 kuolleet Luokka:Yhdysvaltalaiset kustantajat
Stephanie Houghton

thumb|250px|Ellen White ja Houghton (oik.) vuonna 2011 Stephanie "Steph" Houghton (s. 23. huhtikuuta 1988)http://www.fifa.com/worldfootball/statisticsandrecords/players/player=267316/index.html on englantilainen jalkapalloilija, pelipaikaltaan puolustaja. Hän on pelannut Englannin maajoukkueessa vuoden 2019 MM-kilpailujen päättyessä 112 maaottelua ja tehnyt niissä 13 maalia. Hän saavutti MM-pronssia vuonna 2015 sekä pelasi välieriin yltäneessä joukkueessa EM-kilpailuissa 2017 ja neljänneksi sijoittuneessa joukkueessa MM-kilpailuissa 2019. Houghton esiintyi ensimmäisen kerran Englannin maajoukkueessa maaliskuussa 2007. Loukkaantumisten vuoksi hän ei päässyt mukaan vuoden 2007 MM-kisoihin eikä vuoden 2009 EM-kisoihin. Vuoden 2011 MM-kisoissa hän pääsi vaihtopelaajana kentälle tappiolliseen puolivälieräotteluun Ranskaa vastaan. Lontoon olympialaisissa 2012 Houghton pelasi alusta loppuun Ison-Britannian joukkueen kaikki neljä ottelua ja teki niissä kolme maalia. Vuoden 2013 EM-kisoissa hän kuului avauskokoonpanoon Englannin jokaisessa kolmessa ottelussa ja pelasi kahdessa niistä täydet minuutit.http://www.uefa.com/womenseuro/season=2013/matches/round=2000175/match=2010717/index.htmlhttp://www.uefa.com/womenseuro/season=2013/matches/round=2000175/match=2010723/index.htmlhttp://www.uefa.com/womenseuro/season=2013/matches/round=2000175/match=2010728/index.html Vuoden 2015 MM-kisoissa hän pelasi Englannin kapteenina täyden ajan kaikissa joukkueensa otteluissa ja teki maalin neljännesvälieräottelussa Norjaa vastaan. Vuoden 2017 EM-kisoissa hän oli edelleen joukkueen kapteeni ja pelasi täydet minuutit neljässä ottelussa ja oli vaihdossa vain merkityksettömässä alkulohkon viimeisessä ottelussa. MM-kilpailuissa 2019 hän pelasi kapteenina kaikki seitsemän ottelua alusta loppuun ja teki maalin neljännesvälieräottelussa Kamerunia vastaan. Houghton edustaa kotimaassaan Manchester Citya. Hänen aiempia seurojaan ovat Sunderland, Leeds ja Arsenal. == Lähteet == * === Viitteet === == Aiheesta muualla == Luokka:Englantilaiset jalkapalloilijat Luokka:Vuonna 1988 syntyneet Luokka:Elävät henkilöt
Jean de Dieu Raoelison

Jean de Dieu Raoelison (s. 31. heinäkuuta 1963 Arivonimamo) on madagaskarilainen roomalaiskatolinen piispa. Hänet vihittiin papiksi 7. syyskuuta 1996 ja nimitettiin Antananarivon arkkihiippakunnan vihkipiispaksi sekä Corniculanan titulaaripiispaksi 25. maaliskuuta 2010. Piispaksi vihkiminen seurasi 13. kesäkuuta. Pääkonsekraattorina toimi Odon Marie Arsène Razanakolona, jota avustivat Fulgence Rabemahafaly ja Philippe Ranaivomanana.Catholic-Hierarchy.org: Bishop Jean de Dieu Raoelison == Lähteet == Luokka:Madagaskarilaiset papit Luokka:Katoliset piispat Luokka:Vuonna 1963 syntyneet Luokka:Elävät henkilöt
Rachel Yankey

Rachel Yankey (s. 1. marraskuuta 1979)http://www.fifa.com/worldfootball/statisticsandrecords/players/player=191195/index.html on englantilainen jalkapalloilija, pelipaikaltaan keskikenttäpelaaja. Hän pelasi Englannin maajoukkueessa aikanaan ennätykselliset 129 maaottelua, joissa hän teki 19 maalia. Yankey esiintyi ensimmäisen kerran Englannin maajoukkueessa elokuussa 1997. Hän edusti Englantia vuosien 2007 ja 2011 MM- kilpailuissa sekä vuosien 2001, 2005 ja 2013 EM-kilpailuissa. Lontoon olympialaisissa 2012 hän edusti Isoa-Britanniaa. Yankey edusti kotimaassaan pitkään Arsenalia ja voitti joukkueessa naisten Mestarien liigaa edeltäneen UEFA Cupin vuonna 2007 sekä useita kansallisia mestaruuksia. == Lähteet == * === Viitteet === Luokka:Englantilaiset jalkapalloilijat Luokka:Vuonna 1979 syntyneet Luokka:Elävät henkilöt
Timothy Christian Senior

Timothy Christian Senior (s. 22. maaliskuuta 1960 Philadelphia, Pennsylvania) on yhdysvaltalainen roomalaiskatolinen piispa. Hänet vihki papiksi Philadelphian arkkihiippakuntaan John Joseph Krol 18. toukokuuta 1985. Hänet nimitettiin Philadelphian vihkipiispaksi sekä Florianan titulaaripiispaksi 8. kesäkuuta 2009, ja piispaksi vihkiminen seurasi 31. heinäkuuta. Pääkonsekraattorina toimi Justin Francis Rigali, jota avustivat Michael Joseph Bransfield ja Daniel Edward Thomas.Catholic-Hierarchy.org: Bishop Timothy Christian Senior == Lähteet == Luokka:Yhdysvaltalaiset katoliset piispat Luokka:Vuonna 1960 syntyneet Luokka:Elävät henkilöt
Ján Hirka

Ján Hirka (16. marraskuuta 1923 Abranovce – 10. huhtikuuta 2014) oli slovakialais-bysanttilaiskatolinen piispa. Hänet vihittiin papiksi Prešovin eparkiaan 31. heinäkuuta 1949 ja nimitettiin sinne apostoliseksi hallitsijaksi 2. huhtikuuta 1969. Hän sai 21. joulukuuta 1989 nimityksen Prešovin piispaksi, ja hänet konsekroi 17. helmikuuta 1990 Jozef Tomko, jota avustivat Michael Rusnak ja Slavomir Miklovš.Catholic-Hierarchy.org: Bishop Ján Hirka Hirka jäi eläkkeelle 11. joulukuuta 2002. == Lähteet == Luokka:Slovakialaiset papit Luokka:Katoliset piispat Luokka:Vuonna 1923 syntyneet Luokka:Vuonna 2014 kuolleet
Styx (täsmennyssivu)

Styx voi viitata seuraaviin asioihin: * Styks (lat. Styx), manalan pääjoki kreikkalaisessa mytologiassa * Styx, Pluton kuu * Styx, yhdysvaltalainen rockyhtye * Styx, videopeli ZX Spectrumille * Styx, hiiviskelypelien sarja ** Styx: Master of Shadows ** Styx: Shards of Darkness
Sophie Bradley

thumb|Sophie Bradley Sophie Bradley (s. 20. lokakuuta 1989)http://www.fifa.com/worldfootball/statisticsandrecords/players/player=295611/index.html on englantilainen jalkapalloilija, pelipaikaltaan puolustaja. Hän on pelannut Englannin maajoukkueessa 24 maaottelua heinäkuun 2013 loppuun mennessä. Bradley esiintyi ensimmäisen kerran Englannin maajoukkueessa elokuussa 2010. Hän on edustanut Englantia vuoden 2011 MM-kilpailuissa ja vuoden 2013 EM- kilpailuissahttp://www.uefa.com/womenseuro/season=2013/matches/round=2000175/match=2010728/index.html sekä Isoa-Britanniaa vuoden 2012 olympialaisissa. Bradley edustaa kotimaassaan Lincolnia, jonne hän siirtyi Leedsistä. == Lähteet == * === Viitteet === Luokka:Englantilaiset jalkapalloilijat Luokka:Vuonna 1989 syntyneet Luokka:Elävät henkilöt
Karl Josef Becker

Karl Josef Becker (18. huhtikuuta 1928 Köln – 10. helmikuuta 2015) oli saksalainen jesuiitta, josta tuli yksi katolisen kirkon kardinaaleista vuonna 2012. Hän sai pappisvihkimyksensä 31. heinäkuuta 1958. Hän toimi dogmaattisen teologian professorina Paavillisessa gregoriaanisessa yliopistossa (1969–2003) ja vuodesta 1977 Uskonopin kongregaation neuvonantajana. Beckeristä tehtiin San Giuliano Martiren kardinaalidiakoni 18. helmikuuta 2012, ja hänet asetettiin virkaansa 22. huhtikuuta. Hänellä ei kuitenkaan ollut enää mahdollisuutta äänestää tulevissa konklaaveissa, koska hän oli yli 80-vuotias. Hän pyysi myös vapautuksen piispaksi vihkimisen vaatimuksesta korkean ikänsä takia.The Cardinals of the Holy Roman Church: Biographical Dictionary: Pope Benedict XVI (2005-: Consistory of February 18, 2012 == Lähteet == == Aiheesta muualla == * Catholic-Hierarchy.org: Karl Josef Cardinal Becker, S.J. Luokka:Saksalaiset kardinaalit Luokka:Jesuiitat Luokka:Vuonna 1928 syntyneet Luokka:Vuonna 2015 kuolleet
Poskiparta (täsmennyssivu)

Poskiparta voi tarkoittaa seuraavia: *Pulisongit eli poskiparta *Poskiparta, suomenkielinen sukunimi. Tunnettuja nimenkantajia ovat: **Katariina Poskiparta, poliitikko **Pete Poskiparta, taikuri.
Karen Bardsley

Karen Louise Bardsley (s. 14. lokakuuta 1984)http://www.fifa.com/worldfootball/statisticsandrecords/players/player=236881/index.html on Yhdysvalloissa syntynyt englantilainen jalkapalloilija, pelipaikaltaan maalivahti. Hän on pelannut Englannin maajoukkueessa vuoden 2019 MM- kilpailujen päättyessä 81 maaottelua. Bardsley esiintyi ensimmäisen kerran Englannin maajoukkueessa maaliskuussa 2005. Hän on ollut Englannin ykkösmaalivahti vuoden 2011 MM-kilpailuissa, vuoden 2013 EM- kilpailuissahttp://www.uefa.com/womenseuro/season=2013/teams/player=71173/index.html, vuoden 2015 MM-kilpailuissa sekä vuoden 2017 EM-kilpailuissa. Vuonna 2015 hän saavutti MM-pronssia ja vuonna 2017 saavutuksena oli välieräpaikka mutta molemmissa kisoissa hän joutui loukkaantumisen takia sivuun kesken kisojen. MM-kilpailuissa 2019 hän pelasi Englannin seitsemästä ottelusta neljä, joissa vastustaja teki yhteensä yhden maalin: kaksi alkulohko-ottelua, neljännesvälierän ja puolivälierän. Bardsley oli Ison-Britannian ykkösmaalivahti vuoden 2012 olympialaisissa. Bardsley edustaa seuratasolla Manchester Cityä, jonne hän siirtyi vuoden 2013 lopulla Lincolnista. Helmikuun 2021 lopulla hän siirtyi kesäkuun loppuun ulottuvalla lainasopimuksella yhdysvaltalaiseen OL Reigniin. == Lähteet == * === Viitteet === Luokka:Englantilaiset jalkapallomaalivahdit Luokka:Vuonna 1984 syntyneet Luokka:Elävät henkilöt
Raymond Séguy

Raymond Gaston Joseph Séguy (8. joulukuuta 1929 Rieupeyroux – 21. maaliskuuta 2022) oli ranskalainen roomalaiskatolinen piispa. Hänet vihittiin papiksi 18. syyskuuta 1954 ja nimitettiin Gapin hiippakunnan johtoon 14. lokakuuta 1981. Piispaksi vihkiminen seurasi 22. marraskuuta. Pääkonsekraattorina toimi Roger Joseph Bourrat, jota avustivat Bernard Louis Auguste Paul Panafieu ja Robert- Joseph Coffy.Catholic-Hierarchy.org: Bishop Raymond Gaston Joseph Séguy Séguy sai 31. heinäkuuta 1987 nimityksen Autunin piispaksi, jona hän toimi, kunnes jäi eläkkeelle 8. huhtikuuta 2006. == Lähteet == Luokka:Ranskalaiset piispat Luokka:Katoliset piispat Luokka:Vuonna 1929 syntyneet Luokka:Vuonna 2022 kuolleet
Zithulele Patrick Mvemve

Zithulele Patrick Mvemve (31. toukokuuta 1941 Evaton – 6. heinäkuuta 2020) oli eteläafrikkalainen roomalaiskatolinen piispa. Hänet vihittiin papiksi Johannesburgin hiippakuntaan 29. kesäkuuta 1969 ja nimitettiin sen vihkipiispaksi sekä Lupercianan titulaaripispaksi 10. maaliskuuta 1986. Piispaksi vihkiminen seurasi 29. kesäkuuta. Pääkonsekraattorina toimi Reginald Joseph Orsmond, jota avustivat George Francis Daniel ja Mogale Paul Nkhumishe.Catholic-Hierarchy.org: Bishop Zithulele Patrick Mvemve Mvemve sai 26. maaliskuuta 1994 nimityksen Klerksdorpin piispaksi, jona hän toimi, kunnes erosi tehtävistään 26. huhtikuuta 2013. == Lähteet == Luokka:Eteläafrikkalaiset papit Luokka:Katoliset piispat Luokka:Vuonna 1941 syntyneet Luokka:Vuonna 2020 kuolleet
Korvasiippa

Korvasiippa (Myotis bechsteinii) on harvinainen siippoihin kuuluva lepakkolaji, jota esiintyy Keski- ja Etelä-Euroopassa ja Kaukaasiassa. Laji tarvitsee asuinalueekseen vanhan luonnollisen metsän. Lajin tieteellisen nimen kirjoitusasussa on vaihtelua, mutta Mammal species of the World 3 suosii asua Myotis bechsteinii kirjoitustavan Myotis bechsteini sijaan. Laji on suojeltu Euroopan unionin luontodirektiivillä. == Lähteet == Luokka:Siipat
Maakuntasarja

Maakuntasarja voi tarkoittaa seuraavia: * Pesäpallon Maakuntasarja * Jalkapallon Maakuntasarja * Jääpallon Maakuntasarja * vuosina 1947-1974 pelattu kolmanneksi korkein jääkiekkosarja
Remady

Remady, oikealta nimeltään Marc Würgler, (s. 12. joulukuuta 1977) on sveitsiläinen musiikkituottaja ja DJ. == Diskografia == === Albumit === * 2003: Representing * 2010: No Superstar - The Album * 2012: The Original * 2013: The Original (2K13 Edition) === Singlet === * 2001: Groove Thing (feat. Tylene) * 2005: Electrical Orgasm * 2006: Strange Dayz/Freshness * 2006: Pulse X * 2007: Work/This Picture (feat. Roby Rob) * 2009: No Superstar * 2009: Need 2 Say * 2009: Danger Zone (feat. Jorge Martin S) * 2010: Give Me a Sign (feat. Manu-L) * 2010: I’m No Superstar (feat. Lumidee) * 2010: Do It on My Own (feat. Craig David) * 2011: Save Your Heart (feat. Manu-L) * 2012: Single Ladies (feat. Manu-L & J-Son) * 2012: Doing It Right (feat. Manu-L & Amanda Wilson) * 2012: Higher Ground (feat. Manu-L) * 2013: Hollywood Ending (feat. Manu-L & J-Son) * 2013: Somebody Dance with Me 2013 (feat. Manu-L & DJ BoBo) * 2013: Holidays (feat. Manu-L) == Lähteet == == Aiheesta muualla == *Remadyn kotisivut Luokka:Sveitsiläiset muusikot Luokka:Musiikkituottajat Luokka:Elävät henkilöt Luokka:Vuonna 1977 syntyneet
Sara Thunebro

thumb|250px|Sara Thunebro Sara Thunebro (s. 26. huhtikuuta 1979 Strängnäs) on ruotsalainen jalkapalloilija, pelipaikaltaan puolustaja. Hän on kesäkuun 2015 loppuun mennessä pelannut Ruotsin naisten maajoukkueessa 133 maaottelua ja tehnyt niissä viisi maalia. Thunebro esiintyi ensimmäisen kerran Ruotsin naisten maajoukkueessa tammikuussa 2004. Hän saavutti MM-pronssia 2011 ja pelasi myös vuosien 2007 ja 2015 MM-kisoissa, vuosien 2008 ja 2012 olympialaisissa sekä vuosien 2009 ja 2013 EM-kisoissa. Thunebro edustaa kotimaassaan Eskilstuna Unitedia. Hänen kasvattajaseuransa on IK Viljan, ja hän on pelannut myös Gideonsbergs IF:ssä 1997–1999, Djurgårdenissa, Älvsjö AIK:ssa ja Djurgården/Älvsjössä 2000–2009, Tyresö FF:ssä 2013 sekä Saksassa 1. FFC Frankfurtissa 2009–2012. == Lähteet == * * * * * === Viitteet === Luokka:Ruotsalaiset jalkapalloilijat Luokka:Vuonna 1979 syntyneet Luokka:Elävät henkilöt
Reginald Joseph Orsmond

Reginald Joseph Orsmond (18. tammikuuta 1931 Johannesburg – 19. toukokuuta 2002 Johannesburg) oli eteläafrikkalainen roomalaiskatolinen piispa. Hänet vihittiin papiksi Johannesburgin hiippakuntaan 8. joulukuuta 1954 ja nimitettiin sen vihkipiispaksi sekä Assuraksen titulaaripiispaksi 27. tammikuuta 1983. Piispaksi vihkiminen seurasi 14. toukokuuta. Pääkonsekraattorina toimi George Francis Daniel, jota avustivat Stephen Naidoo ja Dominic Joseph Chwane Khumalo.Catholic-Hierarchy.org: Bishop Reginald Joseph Orsmond Orsmond sai 2. heinäkuuta 1984 nimityksen Johannesburgin piispaksi, jona hän toimi, kunnes kuoli 71-vuotiaana virassa. == Lähteet == Luokka:Eteläafrikkalaiset papit Luokka:Katoliset piispat Luokka:Vuonna 1931 syntyneet Luokka:Vuonna 2002 kuolleet
Edward Gabriel Risi

Edward Gabriel Risi OMI (s. 6. tammikuuta 1949 Johannesburg) on eteläafrikkalainen roomalaiskatolinen piispa. Hänet vihki papiksi Peter Fanyana John Butelezi 12. heinäkuuta 1974. Hänet nimitettiin Keimoes- Upingtonin hiippakunnan johtoon 5. heinäkuuta 2000, ja piispaksi vihkiminen seurasi 14. lokakuuta. Pääkonsekraattorina toimi Buti Joseph Tlhagale, jota avustivat Zithulele Patrick Mvemve ja Anthony Chiminello.Catholic- Hierarchy.org: Bishop Edward Gabriel Risi, O.M.I. == Lähteet == Luokka:Eteläafrikkalaiset papit Luokka:Katoliset piispat Luokka:Vuonna 1949 syntyneet Luokka:Elävät henkilöt
Charlotte Rohlin

thumb|200px|Charlotte Rohlin Charlotte Rohlin (s. 2. joulukuuta 1980 Linköping) on ruotsalainen jalkapalloilija, pelipaikaltaan puolustaja. Hän on kesäkuun 2015 loppuun mennessä pelannut Ruotsin naisten maajoukkueessa 77 maaottelua ja tehnyt niissä seitsemän maalia. Rohlin esiintyi ensimmäisen kerran Ruotsin naisten maajoukkueessa maaliskuussa 2007. Hän saavutti MM- pronssia 2011 ja pelasi myös vuoden 2008 olympialaisissa sekä vuosien 2009 ja 2013 EM-kilpailuissa. Hän oli mukana vuoden 2015 MM-kilpailuissa mutta ei päässyt siellä pelaamaan. Rohlin edustaa kotimaassaan Linköpings FC:tä. == Lähteet == * * * * * === Viitteet === Luokka:Ruotsalaiset jalkapalloilijat Luokka:Vuonna 1980 syntyneet Luokka:Elävät henkilöt
Angolanhuiskulepinkäinen

Angolanhuiskulepinkäinen (Dryoscopus angolensis) on afrikanlepinkäisten heimoon kuuluva varpuslintu. ==Levinneisyys== Angolanhuiskulepinkäistä tavataan Angolassa, Burundissa, Kamerunissa, Kongossa, Kongon demokraattisessa tasavallassa, Päiväntasaajan Guineassa, Gabonissa, Keniassa, Nigeriassa, Ruandassa, Etelä-Sudanissa, Sudanissa, Tansaniassa ja Ugandassa. Lajin on kuvattu olevan harvinainen. Se on kuitenkin luokiteltu elinvoimaiseksi, koska sen levinneisyysalue on laaja ja sen kannankehitys vakaa. ==Lähteet== Luokka:Afrikanlepinkäiset
Huiskulepinkäinen

Huiskulepinkäinen (Dryoscopus cubla) on afrikanlepinkäisten heimoon kuuluva varpuslintu. ==Levinneisyys== Huiskulepinkäistä tavataan laajalla alueella Afrikan etelä- ja itäosissa. Lajin on kuvattu olevan yleinen, ja se on luokiteltu elinvoimaiseksi. ==Lähteet== Luokka:Afrikanlepinkäiset
Isohuiskulepinkäinen

Isohuiskulepinkäinen (Dryoscopus gambensis) on afrikanlepinkäisten heimoon kuuluva varpuslintu. ==Levinneisyys== Isohuiskulepinkäistä tavataan laajalla alueella Afrikan länsiosista Etiopiaan ja Eritreaan ulottuvalla alueella. Lajin on raportoitu olevan yleinen ja sen kannankehitys on vakaa. Se on luokiteltu elinvoimaiseksi. ==Lähteet== Luokka:Afrikanlepinkäiset
Pikkuhuiskulepinkäinen

Pikkuhuiskulepinkäinen (Dryoscopus pringlii) on afrikanlepinkäisten heimoon kuuluva varpuslintu. ==Levinneisyys== Pikkuhuiskulepinkäistä tavataan Etiopiassa, Keniassa, Somaliassa ja Tansaniassa. Lajin on kuvattu olevan paikallinen ja harvinainen. Sen levinneisyysalue on kuitenkin laaja ja kannankehitys vakaa, joten se on luokiteltu elinvoimaiseksi. ==Lähteet== Luokka:Afrikanlepinkäiset
Guineanhuiskulepinkäinen

Guineanhuiskulepinkäinen (Dryoscopus sabini) on afrikanlepinkäisten heimoon kuuluva varpuslintu. ==Levinneisyys== Guineanhuiskulepinkäistä tavataan Afrikan länsi- ja keskiosissa. Sen on kuvattu olevan harvinainen tai paikallisesti yleinen, ja sen kannankehitys on vakaa. Laji on luokiteltu elinvoimaiseksi. ==Lähteet== Luokka:Afrikanlepinkäiset
Julien Mawule Kouto

Julien Mawule Kouto (19. kesäkuuta 1946 Lomé – 5. kesäkuuta 2015) oli togolainen roomalaiskatolinen piispa. Hänet vihittiin papiksi 29. kesäkuuta 1975 ja nimitettiin Atakpamén hiippakunnan johtoon 18. lokakuuta 1993. Piispaksi vihkiminen seurasi 6. tammikuuta 1994. Pääkonsekraattorina toimi paavi Johannes Paavali II, jota avustivat Giovanni Battista Re ja Giuseppe Uhac.Catholic-Hierarchy.org: Bishop Julien Mawule Kouto Kouto erosi tehtävistään 1. maaliskuuta 2006. == Lähteet == Luokka:Togolaiset katoliset piispat Luokka:Vuonna 1946 syntyneet Luokka:Vuonna 2015 kuolleet
Huiluhuiskulepinkäinen

Huiluhuiskulepinkäinen (Dryoscopus senegalensis) on afrikanlepinkäisten heimoon kuuluva varpuslintu. ==Levinneisyys== Huiuluhuiskulepinkäistä tavataan Afrikan keskiosissa. Sen on kuvattu olevan harvinainen tai paikallisesti yleinen. Se on luokiteltu elinvoimaiseksi, koska sen levinneisyysalue on laaja ja kannankehitys vakaa. ==Lähteet== Luokka:Afrikanlepinkäiset
Nicodème Anani Barrigah-Benissan

Nicodème Anani Barrigah-Benissan (19. toukokuuta 1963 Ouagadougou, Burkina Faso – 4. elokuuta 2024) oli togolainen roomalaiskatolinen piispa. Hänet vihittiin papiksi Lomén arkkihiippakuntaan 8. elokuuta 1987 ja nimitettiin Atakpamén hiippakunnan johtoon 9. tammikuuta 2008. Piispaksi vihkiminen seurasi 9. maaliskuuta. Pääkonsekraattorina toimi Peter Kodwo Appiah Turkson, jota avustivat Philippe Fanoko Kossi Kpodzro ja Julien Mawule Kouto.Catholic- Hierarchy.org: Bishop Nicodème Anani Barrigah-Benissan == Lähteet == Luokka:Togolaiset katoliset piispat Luokka:Vuonna 1963 syntyneet Luokka:Vuonna 2024 kuolleet
Jessica Wik

Jessica Wik (o.s. Samuelsson, s. 30. tammikuuta 1992) on ruotsalainen jalkapalloilija, pelipaikaltaan puolustaja. Hän on kesäkuun 2021 loppuun mennessä pelannut Ruotsin naisten maajoukkueessa 61 maaottelua. Wik pääsi alle 20-vuotiaiden MM-kisoissa 2010 vaihtopelaajana kentälle yhdessä ottelussa. Hän esiintyi ensimmäisen kerran Ruotsin naisten maajoukkueessa marraskuussa 2011 ja pelasi neljä ottelua vuoden 2013 EM-kisoissa, joissa Ruotsi selviytyi välieriin saakka, sekä kolme ottelua vuoden 2017 EM-kisoissa, joissa Ruotsi hävisi puolivälierissä. Vuoden 2015 MM-kisoissa hän pelasi kolmessa Ruotsin neljästä ottelusta. Wik edustaa kotimaassaan Rosengårdia. Hänen kasvattajaseuransa on Åby IF, ja vuodet 2007–2010 hän pelasi Smedby AIS:ssä sekä vuodet 2010–2013 ja 2014–2017 Linköpings FC:ssä. Kaudella 2013–2014 hän pelasi australialaisessa Melbourne Victoryssa ja kaudet 2017–2019 englantilaisessa Arsenalissa. == Lähteet == * * * * === Viitteet === Luokka:Ruotsalaiset jalkapalloilijat Luokka:Vuonna 1992 syntyneet Luokka:Elävät henkilöt
Adli Mansur

Adli Mansur (myös Adly Mansour, , s. 23. joulukuuta 1945 Kairo, Egypti) on egyptiläinen poliitikko. Hän toimi Egyptin väliaikaisena presidenttinä. Hän vannoi virkavalansa 4. heinäkuuta 2013 armeijan syrjäytettyä edellisen presidentin. Armeija ilmoitti valitsevansa Mansurin presidentiksi 3. heinäkuuta 2013. Mansur on myös perustuslakituomioistuimen puheenjohtaja väistyvän presidentin nimitettyä hänet virkaansa 1. heinäkuuta 2013, kaksi päivää ennen presidentiksi nimittämistä. Mansur oli ollut varapuheenjohtaja sitä ennen jo vuodesta 1992. Mansur on valmistunut Kairon yliopistosta oikeustieteilijäksi vuonna 1967 ja hän myös opiskellut elitistiseksi luonnehditussa ranskalaisessa Kansallisessa hallintokoulussa (ENA). Mansuria on luonnehdittu matalan profiilin teknokraatiksi, jota kunnioitetaan mutta josta ei ole paljoakaan tietoja perustietojen lisäksi. Mansurin seuraajaksi tuli vuonna 2014 Abdel Fattah al-Sisi. == Lähteet == == Aiheesta muualla == Luokka:Egyptin presidentit Luokka:Vuonna 1945 syntyneet Luokka:Elävät henkilöt
Lina Nilsson

Lina Nilsson (s. 17. kesäkuuta 1987 Ystad) on ruotsalainen jalkapalloilija, pelipaikaltaan puolustaja. Hän on kesäkuun 2015 loppuun mennessä pelannut Ruotsin maajoukkueessa 74 maaottelua ja tehnyt niissä kolme maalia. Nilsson esiintyi ensimmäisen kerran Ruotsin naisten maajoukkueessa heinäkuussa 2009. Hän saavutti MM-pronssia 2011 mutta pääsi MM-turnauksessa kentälle vain yhdessä ottelussa viime minuuttien vaihtopelaajana. Vuoden 2015 MM- kilpailuissa hän pelasi Ruotsin kaikissa neljässä ottelussa ja niistä kolmessa avauskokoonpanossa. Vuoden 2012 olympialaisissa Nilsson pelasi kolme ottelua, joista kahdessa täydet minuutit. Vuoden 2009 EM-kilpailuissa hän pääsi kentälle kahdessa ottelussa vaihtopelaajana. Vuoden 2013 EM-kilpailuissa hän pelasi yhden alkulohko-ottelun kokonaan ja pääsi yhdessä vaihtopelaajana kentälle. Nilsson edustaa kotimaassaan FC Rosengårdia (entinen LdB FC Malmö). Hänen kasvattajaseuransa on IFK Ystad ja hän on edustanut myös IK Pandoraa ja Sjöbo IF:ää. == Lähteet == * * * * * === Viitteet === Luokka:Ruotsalaiset jalkapalloilijat Luokka:Vuonna 1987 syntyneet Luokka:Elävät henkilöt
Lotta Schelin

Lotta Schelin (s. 27. helmikuuta 1984 Trångsund) on ruotsalainen jalkapalloilija, pelipaikaltaan hyökkääjä. Hän on vuoden 2017 loppuun mennessä pelannut Ruotsin naisten maajoukkueessa 185 maaottelua ja tehnyt niissä 88 maalia. Schelin esiintyi ensimmäisen kerran Ruotsin maajoukkueessa maaliskuussa 2004. Hän saavutti MM-pronssia 2011 ja olympiahopeaa Rio de Janeiron olympialaisissa 2016 ja pelasi myös vuosien 2007 ja 2015 MM-kisoissa, vuosien 2004, 2008 ja 2012 olympialaisissa sekä vuosien 2005, 2009, 2013 ja 2017 EM-kisoissa. Schelin edustaa seuratasolla ruotsalaista FC Rosengårdia. Hänen kasvattajaseuransa on Kållereds SK, ja hän on pelannut myös Hällesåkers IF:ssä 1991–1998, Mölnlycke IF:ssä 1999–2000, Kopparbergs/Göteborg FC:ssä 2001–2008 ja Olympique Lyonnaisissa 2009–2016. Lotta Schelin on palkittu Diamantbollen-palkinnolla Ruotsin parhaana naisjalkapalloilijana vuosina 2006, 2011, 2012, 2013 ja 2014. == Lähteet == * * * === Viitteet === == Aiheesta muualla == Luokka:Ruotsalaiset jalkapalloilijat Luokka:Ruotsalaiset olympiamitalistit Luokka:Vuonna 1984 syntyneet Luokka:Elävät henkilöt
Caroline Seger

Sara Caroline Seger (s. 19. maaliskuuta 1985 Helsingborg) on ruotsalainen jalkapalloilija, pelipaikaltaan keskikenttäpelaaja. Hän on heinäkuun 2022 loppuun mennessä pelannut Ruotsin naisten maajoukkueessa 233 maaottelua ja tehnyt niissä 32 maalia. Seger esiintyi ensimmäisen kerran Ruotsin maajoukkueessa maaliskuussa 2005. Hän saavutti MM-pronssia 2011 ja joukkueen kapteenina 2019 sekä olympiahopeaa Rio de Janeiron olympialaisissa 2016. Hän pelasi myös vuosien 2007 ja 2015 MM-kisoissa, vuosien 2008 ja 2012 olympialaisissa sekä vuosien 2005, 2009, 2013, 2017 ja 2022 EM-kisoissa. Seger edustaa FC Rosengårdia. Hänen kasvattajaseuransa on Gantofta IF, ja hän on pelannut myös Rydebäck IF:ssä 1998–2000, Stattena IF:ssä 2001–2004, Linköpings FC:ssä 2004–2009, LdB FC Malmössä 2011 ja Tyresö FF:ssä 2012–2014 sekä Yhdysvalloissa Philadelphia Independencessä 2010 ja Western New York Flashissa 2011 sekä Ranskassa Paris Saint-Germainissa 2014–2016 ja Olympique Lyonnaisissa 2016–2017. Caroline Seger on palkittu Diamantbollen-palkinnolla Ruotsin parhaana naisjalkapalloilijana vuonna 2009. == Lähteet == * * * * * === Viitteet === == Aiheesta muualla == Luokka:Ruotsalaiset jalkapalloilijat Luokka:Ruotsalaiset olympiamitalistit Luokka:Vuonna 1985 syntyneet Luokka:Elävät henkilöt
Dunia

Dunia voi tarkoittaa seuraavia: *Dunia (kieli), Ed Robertsonin kehittämä keinotekoinen kieli *Dunia Engine, Kirmaan Aboobakerin kehittämä pelimoottori
Dunia (kieli)

Dunia on Ed Robertsonin vuonna 1996 tekemä keinotekoinen kieli. Sen sanat tulevat maailman puhutuimmista kielistä, joihin kuuluvat muun muassa espanja, englanti, mandariinikiina, hindi, indonesia, arabia ja japani. Kaikki dunian sanat esiintyvät myös jossakin luonnollisessa kielessä. Luokka:Kansainväliset apukielet
Lestikalat

Lestikalat (Macrouridae) on turskakaloihin kuuluva heimo. Heimon lajeja tavataan syvistä vesistä kaikista valtameristä. ==Lajit ja anatomia== Varhaisimmat lestikalojen heimoon kuuluvien lajien fossiilit on ajoitettu eoseenikaudelle. Heimo jaetaan 4 alaheimoon ja lähteestä riippuen sukuja on 27-32 ja lajeja noin 350-400\. Ruumiinrakenteeltaan heimon kalat ovat suuripäisiä, pitkänomaisia ja ruumis suippenee voimakkaasti pyrstöä kohden ja pyrstö on useilla lajeilla siimamainen. Kooltaan lestikalalajit ovat tyypillisimmin 20-80 cm pitkiä, mutta suurin laji Albatrossia pectoralis voi kasvaa yli 150 cm pitkäksi. Tyypillisiä piirteitä ovat suuret silmät, 1 tai 2 selkäevää, joista etumainen on korkea ja kolmionmuotoinen ja taaempi pitkä, matala ja yhtynyt pyrstöevän ja pitkän peräevän kanssa. Macrouroidinae- alaheimon lajeilla ei ole vatsaeviä. Lestikalojen suomut ovat pienikokoiset ja väritykseltään kalat ovat harmaita, ruskeita tai mustia. Eräillä lajeilla on vatsassaan elimiä, joissa elää symbioottisia valoatuottavia bioluminoivia bakteereja. ==Levinneisyys ja elintavat== Lestikalalajeja tavataan kaikista valtameristä Eteläiseltä jäämereltä aina Jäämerelle saakka. Heimon kalat elävät syvissä vesissä tyypillisesti 250-6 000 metrin syvyydessä. Lestikalojen ravintoa ovat toiset kala, äyriäiset, piikkinahkaiset ja nilviäiset. Ne voivat syödä myös muiden eläinten jättämiä haaskoja. Lestikalojen lisääntymisestä tiedetään vain vähän. Ne kutevat lähelle pohjaa, ja munat kelluvat vapaasti vedessä. Monien lestikalojen lihaa pidetään mauttomana ja vetisenä ja niitä saadaan lähinnä sivusaaliina muiden kalojen troolauksen mukana ja käytetään eläinten rehuna. Eräät kookkaat kylmien vesien lestikalalajit ovat kuitenkin tärkeitä kaupallisenkin kalastuksen kohteita. ==Lähteet== Luokka:Turskakalat
Nilla Fischer

Nilla Fischer (s. 2. elokuuta 1984 Kristianstad) on ruotsalainen jalkapalloilija, pelipaikaltaan keskuspuolustaja tai puolustava keskikenttäpelaaja. Hän on vuoden 2019 MM-kilpailujen päättyessä pelannut Ruotsin naisten maajoukkueessa 182 maaottelua ja tehnyt niissä 23 maalia. Fischer esiintyi ensimmäisen kerran Ruotsin maajoukkueessa tammikuussa 2001. Hän saavutti MM-pronssia 2011 ja 2019 sekä olympiahopeaa Rio de Janeiron olympialaisissa 2016 ja pelasi myös vuosien 2007 ja 2015 MM-kisoissa, vuosien 2008 ja 2012 olympialaisissa sekä vuosien 2009, 2013 ja 2017 EM-kisoissa. EM- kisoissa 2013 hän teki kolme maalia ja oli Ruotsin toiseksi paras maalintekijä. Fischer edustaa seuratasolla VfL Wolfsburgia. Hänen kasvattajaseuransa on Verums GoIF, ja hän on pelannut myös Vittsjö GIK:ssa 1998–2000, Kristianstads DFF:ssä 2000–2003, Malmö FF:ssä 2003–2005, LdB FC Malmössä 2006–2011 sekä Linköpings FC:ssä 2012–2013. Fischer palkittiin Ruotsissa vuoden homo-/bi-/transseksuaalina helmikuussa 2014 pidetyssä homogaalassa. == Lähteet == * * * * * === Viitteet === == Aiheesta muualla == Luokka:Ruotsalaiset jalkapalloilijat Luokka:Ruotsalaiset olympiamitalistit Luokka:Vuonna 1984 syntyneet Luokka:Elävät henkilöt
Giuseppe Sandri

Giuseppe Sandri (26. elokuuta 1946 Faedo – 30. toukokuuta 2019) oli Etelä- Afrikassa toimiva italialainen roomalaiskatolinen piispa. Hän kuuluu Comboni- lähetyssaarnaajiin. Hänet vihittiin papiksi 27. toukokuuta 1972 ja nimitettiin Witbankin hiippakunnan johtoon 6. marraskuuta 2009. Piispaksi vihkiminen seurasi 31. tammikuuta 2010. Pääkonsekraattorina toimi Buti Joseph Tlhagale, jota avustivat Hugh Patrick Slattery ja Mogale Paul Nkhumishe.Catholic- Hierarchy.org: Bishop Giuseppe Sandri, M.C.C.I. == Lähteet == Luokka:Italialaiset piispat Luokka:Eteläafrikkalaiset papit Luokka:Katoliset piispat Luokka:Vuonna 1946 syntyneet Luokka:Vuonna 2019 kuolleet